ZAPISNIK

2. sjednice Vijeća Mjesnog odbora Horvati, održane 30. srpnja 2021. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović i Stjepan Mavračić
Gosti: članovi Vijeća gradske četvrti Brezovica: Zdravko Harmicar i Ivica Mavračić. Siniša Babić – stanovnik Horvata


Predsjednik Vijeća Zlatko Katulić pozdravlja nazočne otvara sjednicu, utvrđuje da su sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa konstituirajuće sjednice Vijeća Mjesnog odbora Horvati. U raspravi sudjeluju svi članovi. Zatvara se rasprava i daje se na glasanje zapisnik sa konstituirajuće sjednice Vijeća Mjesnog odbora Horvati.
Jednoglasno (5 „za“), prihvaćen je zapisnik sa konstituirajuće sjednice.
Predsjednik otvara raspravu o dnevnome redu. Predložio je da se trenutna prva točka premjesti i da bude predzadnja točka jer bi rasprava mogla potrajati. Predlažu se dodatne točke Skrb o prostorima mjesne samouprave i Prijedlog Odluke o izmjenama i dopunama Odluke o davanju u zakup i na drugo korištenje površina javne namjene.
Predsjednik Vijeća daje na glasanje dodatne točke.
Jednoglasno (5„za“) su usvojene dodatne točke.
Predsjednik Vijeća daje na glasanje dnevni red. 
Jednoglasno (5 „za“) je usvojen 
DNEVNI RED

1. Korištenje prostora MO Horvati – dogovor o načinu odobravanja korištenja prostora
2. Prijedlog odluke o izmjeni Odluke o naknadi predsjednicima, potpredsjednicima  članovima vijeća gradskih četvrti i vijeća mjesnih odbora – davanje mišljenja
3. Skrb o prostorima mjesne samouprave – donošenje zaključka 
4. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene
5. Način budućeg rada Vijeća Mjesnog odbora Horvati i izvješće o dosadašnjim izvedenim radovima u protekle četiri godine
6. Obavijesti, pitanja i prijedlozi


Ad. 1. - Korištenje prostora MO Horvati 

Zlatko Katulić otvara prvu točku dnevnoga reda, upoznava članove sa materijalom te otvara raspravu u kojoj su sudjelovali svi članovi Vijeća.
Dubravko Herceg napomenuo je da se i u prošlom mandatu tako radilo i da bi tako trebalo nastaviti.
Zlatko Katulić, obzirom da više nije bilo upita, zatvara raspravu i daje na glasanje slijedeći zaključak
Jednoglasno (5 „za“), je usvojen zaključak o 

Z A K LJ U Č A K 

1. Vijeće Mjesnog odbora Horvati suglasno je da predsjednik Vijeća u razdoblju između sjednica Vijeća, uz prethodne konzultacije s članovima Vijeća Mjesnog odbora, može samostalno odlučiti o zahtjevima za jednokratno korištenje prostora mjesne samouprave. 

2. O jednokratnom korištenju prostora iz točke 1. ovog zaključka Gradski ured za mjesnu samoupravu izdati će odobrenje o korištenju. 

3. Predsjednik Vijeća dužan je izvjestiti Vijeće o svakom takvom zahtjevu na prvoj sljedećoj     sjednici Vijeća. 

4. Ovaj zaključak dostavlja se Gradskom uredu za mjesnu samoupravu.


Ad. 2. – Prijedlog odluke o izmjeni Odluke o naknadi predsjednicima, potpredsjednicima   
             članovima vijeća gradskih četvrti i vijeća mjesnih odbora

Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 

ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima  članovima vijeća gradskih četvrti i vijeća mjesnih odbora

1. Vijeće Mjesnog odbora Horvati razmotrilo je Prijedlog odluke o izmjeni Odluke o naknadi predsjednicima, potpredsjednicima članovima vijeća gradskih četvrti i vijeća mjesnih odbora 

2. Vijeće Mjesnog odbora Horvati daje pozitivno mišljenje na Prijedlog odluke o izmjeni Odluke o naknadi predsjednicima, potpredsjednicima, članovima vijeća gradskih četvrti i vijeća mjesnih odbora 

3. Ovaj se zaključak dostavlja Vijeću Gradske četvrti Brezovica na postupanje. 




Ad. 3. -  Skrb o prostorima mjesne samouprave – donošenje zaključka 

Zlatko Katulić otvorio je treću točku dnevnoga reda, objasnio je i dao informacije o materijalu. Otvara raspravu u kojoj su sudjelovali svi članovi Vijeća.
Dubravko Herceg predlaže da se od domara traži izvješće o radu svakih nekoliko mjeseci  
Članovi Vijeća Gradske četvrti zamolili su za riječ te su dali svoje mišljenje vezano uz prostor društvenog doma, veličinu i potrebom za domarom. Smatraju da se domar mora zadržati.
Zlatko Katulić predložio je da se održi tematska sjednica na kojoj će biti pozvane udruge, domar i ostali korisnici.
Stjepan Mavračić, zbog veličine samog prostora i velikog broja korisnika mišljenja je da prostor mora imati domara.
Zlatko Katulić Obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o skrbi o prostorima mjesne samouprave

1. Vijeće Mjesnog odbora Horvati razmotrilo je obavijest o skrbi o prostorima mjesne samouprave.

2. Vijeće Mjesnog odbora Horvati mišljenja je da je za prostor Mjesnog odbora Horvati potreban domar obzirom da se prostor koristi svaki dan od strane velikog broja udruga sa područja naselja a i sam prostor je jedan od većih u Gradskoj četvrti. 

3. Ovaj se zaključak dostavlja Vijeću Gradske četvrti Brezovica na postupanje. 

Ad. 4. -  Prijedlog Odluke o izmjenama i dopunama Odluke o davanju u zakup i na drugo   
               korištenje površina javne namjene

Zlatko Katulić otvara četvrtu točku dnevnoga reda, daje informacije uz materijal te otvara raspravu u kojoj su sudjelovali svi članovi Vijeća. Nakon kraće rasprave istu zatvara te daje na glasanje slijedeći zaključak
Jednoglasno (5 „za“), je usvojen zaključak

ZAKLJUČAK
o Odluci o izmjenama i dopunama Odluke o davanju u zakup i na drugo korištenje površina javne namjene

1. Vijeće Mjesnog odbora Horvati razmotrilo je Odluku o izmjenama i dopunama Odluke o davanju u zakup i na drugo korištenje površina javne namjene

2. Vijeće Mjesnog odbora Horvati daje pozitivno mišljenje na Odluku o izmjenama i dopunama Odluke o davanju u zakup i na drugo korištenje površina javne namjene

3. Ovaj se zaključak dostavlja Vijeću Gradske četvrti Brezovica na postupanje. 

Ad. 5. – Način budućeg rada Vijeća Mjesnog odbora Horvati i izvješće o dosadašnjim izvedenim  
              radovima u protekle četiri godine

	Zlatko Katulić otvara petu točku, otvara raspravu te daje riječ Dubravku Hercegu.
[bookmark: _GoBack]Dubravko Herceg dao je informacije o radu Vijeća Mjesnog odbora Horvati u protekle četiri godine.  Dao je informacije o svim kapitalnim akcijama koje su započete od vrtića do sportske dvorane. Vezano uz autobusnu liniju dao je informacije koje je imao sa zadnjeg sastanka. 
U raspravu i problematici autobusa uključili su se svi članovi Vijeća. Nakon rasprave o autobusu raspravljalo se je o problematici dječjeg igrališta naime, problem je buke u večernjim satima, vožnja sa autima osoba koji nemaju vozačke dozvole. Predloženo je da se zatraži pojačana kontrola od strane MUP- a.Raspravljalo se o nadstrešnicama na autobusnim stanicama
Dubravko Herceg predložio je da se ulica Prevendari asfaltira iduće godine a ove neka se asfaltira upravo zacjevljena ulica Hercegi.
Vezano uz dječji vrtić predloženo je bilo nekoliko lokacija. Jedna od njih je u vlasništvu Republike Hrvatske a sada treba vidjeti i dobiti konkretan odgovor do kuda se je došlo u realizaciji dječjeg vrtića. Vezano uz sportsku dvoranu, građevinska dozvola je bila pri kraju, potrebno je provjeriti da li je gotova i dobiti nove obavjesti o daljnjoj realizaciji. 
Zlatko Katulić, zatvara raspravu po petoj točci dnevnoga reda i zahvaljuje se na izvješću.

Ad. 6 – Obavjesti, pitanja i prijedlozi

Zlatko Katulić otvara šestu točku dnevnoga reda i otvara raspravu. Obzirom da se je u predhodnoj točci raspravljalo o problematici naselja nitko se nije javio za raspravu. Zlatko Katulić predlaže da se razmotri prijedlog vezan uz dostavu materijala članovima Vijeća. Svi članovi dobivaju materijal na e-mail te se sa njime mogu upoznati. Predlaže se da se više ne donosi i ne kopira materijal za sjednicu, time bi se uštedjelo na korištenju papira a pomoglo bi i ekološki.
Jednoglasno (5 „za“) prihvaća se gore navedeni prijedlog.
 Zlatko Katulić, obzirom da se više nitko nije javio za riječ, zatvara točku i završava se sjednica. 

Sjednica je trajala do 21,40 sati



KLASA: 026-02/21-002/1284
URBROJ: 251-06-11-805-21-2
Horvati, 30. srpnja 2021.

